Markedsoversigt: Skybrud af regnskaber holdt eliteindekset i balance
Regnskaber fra Mærsk, Carlsberg og Coloplast var onsdag med til at bestemme retningen for det danske aktiemarked, der gik lidt tilbage trods god stemning i det generelle Europa.
Onsdag d. 16. august 2017, kl. 18.01
I årets andet kvartal tjente Carlsberg ellers flere penge end ventet blandt analytikerne, mens omsætningen omvendt lå til den skuffende side. Forventningerne til 2017 blev dog fastholdt, og dermed venter Carlsberg fortsat vækst i driftsindtjeningen..
Vestas var i toppen af eliteindekset med en stigning på 3,1 pct. til 622,50 kr., efter at vindmøllemageren bekræftede en ordre på det mexicanske marked på hele 424 megawatt.
Obligationsmarkedet gjorde ikke meget væsen af sig onsdag, hvor renten på den toneangivende danske statsobligation med udløb i 2027 sluttede uændret til 0,56 pct.
Det hang blandt andet sammen med de få makroøkonomiske nyheder, der var at handle efter for investorerne.
I England, Frankrig, Tyskland og Schweiz var der til også mindre rentestigninger, mens statsrenterne gik den anden vej i eksempelvis Sverige, Italien og Spanien.
Ud over formiddagens anden opgørelse over BNP-væksten i eurozonen i andet kvartal, der endte med at stige 0,6 pct. som ventet af økonomerne ifølge Bloomberg News, kom der fra USA tal for påbegyndt boligbyggeri og byggetilladelser. Begge faldt skuffende ud i forhold til økonomernes forventninger.
Derefter vendte fokus sig mod aftenens referat fra det seneste rentemøde i den amerikanske centralbank, Federal Reserve.
»Der er to spørgsmål i aftenens Fed-referat, som vil tiltrække sig opmærksomhed. Hvad er Feds holdning til den svage inflation, og hvornår påbegynder de neddroslingen af balancen,« siger chefanalytiker Kim Fæster fra Jyske Bank før offentliggørelsen af referatet.
Mærsk OPTAKT Q2 16/8: Nu skal Line leve op til løfterne
Miljøstyrelsen vil politianmelde Mærsk for kemikalieudledning
Mærsk-familie skaber ny kapitalfond med danske pensionskasser